V-Shape
*สถานการณ์ของตลาดหุ้นไทยวานนี้ยังมีลักษณะน่าอึดอัดใจอย่างแรง แรงเทขายถึงไหลออกมาเป็นระยะไม่ขาดสาย ซึ่งเป็นแรงกดดันที่ทำให้ดัชนีเป๋ไปเป๋มา จนสุดท้ายปิดได้แค่ระดับ 1,782.28 จุด บวกไป +6.02 จุด ด้วยมูลค่าการซื้อขาย 4.04 หมื่นล้านบาท “โมนิก้า” ถือเป็นเรื่องน่ายินดีสำหรับคนที่ปล่อยของออกไปในราคาสูง เพราะเป็นที่ทราบกันดีว่า การขึ้นเที่ยวนี้ยังเป็นลักษณะซื้อกลับสั้นๆ หรือในทางเทคนิคเรียกจังหวะนี้ว่า v-shape ไงล่ะจ๊ะ
3 เม.ย. 2561

เจาะกระดาน : โมนิก้าและทีมงาน
*สถานการณ์ของตลาดหุ้นไทยวานนี้ยังมีลักษณะน่าอึดอัดใจอย่างแรง แรงเทขายถึงไหลออกมาเป็นระยะไม่ขาดสาย ซึ่งเป็นแรงกดดันที่ทำให้ดัชนีเป๋ไปเป๋มา จนสุดท้ายปิดได้แค่ระดับ 1,782.28 จุด บวกไป +6.02 จุด ด้วยมูลค่าการซื้อขาย 4.04 หมื่นล้านบาท “โมนิก้า” ถือเป็นเรื่องน่ายินดีสำหรับคนที่ปล่อยของออกไปในราคาสูง เพราะเป็นที่ทราบกันดีว่า การขึ้นเที่ยวนี้ยังเป็นลักษณะซื้อกลับสั้นๆ หรือในทางเทคนิคเรียกจังหวะนี้ว่า v-shape ไงล่ะจ๊ะ
*ด้วยเหตุนี้อย่าได้แปลกใจที่เดี๊ยนแนะนำให้แฟนคลับหาจังหวะปล่อยของออกไปบางส่วน เพราะเมื่อดูจากอาการตะเกียกตะกายขึ้นมาปิดที่ 1,782.28 จุด บวกไป 6.02 จุด ด้วยมูลค่าการซื้อขาย 4.04 หมื่นล้านบาท “โมนิก้า” ขอเผ่นป่าราบไปก่อนคนอื่นแล้วกัน เพราะหลักการลงทุนที่ใช้ในเที่ยวนี้ ควรให้ความสำคัญในเรื่อง “กำไรน้อยๆ แต่กำไรนานๆ” เจ้าค่ะ
*เหมือนกับในรายของ EA ทรุดตัวลงมาปิดที่ 39 บาท ลบไป 4.75 บาท หรือลงไป 10.90% ด้วยมูลค่าการซื้อขาย 2.56 พันล้านบาท “โมนิก้า” ถือเป็นหุ้นที่มีประเด็นร้อนให้ผู้คนเม้าท์ถึงมากสุดในจังหวะนี้ เพราะเมื่อดูจากเค้าโครงเรื่องในอนาคตจะเห็นว่า ทุกอย่างยังเป็นไปตามแผน แต่ก็มีเรื่องให้ลุ้นระทึกเป็นระยะเช่นกัน บวกกับไม่รู้ว่า พวกกองทุนตัวแสบจะสาดหุ้นหนักๆ ออกมาตอนไหน? มันเสียวไปหมดนะจ๊ะ
*เช่นเดียวกับในรายของ IRPC มองในมุมของนักเล่นรอบ ไม่จำเป็นต้องเทเงินหมดหน้าตัก การทยอยเก็บหุ้นอย่างช้าๆ น่าจะเป็นหนทางที่ช่วยให้เหล่านักเล่นหายใจได้คล่องขึ้น ไม่ต้องนั่งลุ้นจนหลังบิดหลังงอ เพราะหุ้นเพิ่งขยับขึ้นอีกรอบ จึงเหลือแก๊ปให้นั่งลุ้นแบบชิวๆ ยิ่งมองยอดของหุ้นอยู่แถว 8.50 บาทเป็นที่ตั้ง ต่อจากนั้นนำมาเทียบกับราคาปิดวานนี้ที่ 7.50 บาท บวกไป 0.10 บาท หรือขึ้นไป 1.35% บอกได้คำเดียวว่า เลิศพะย่ะค่ะ
*ส่วนในรายของ CMAN กลายเป็นดาวรุ่งดวงใหม่ของวงการ เมื่อจู่ๆ มีแรงซื้อไหลเข้ามาเป็นจำนวนมาก จนหุ้นวิ่งขึ้นมาปิดที่ 4.88 บาท บวกไป 0.32 บาท หรือขึ้นไป 7% ด้วยมูลค่า 625 ล้านบาท “โมนิก้า” เดาว่ามาจากหลายประเด็นด้วยกัน และหนึ่งในนั้นย่อมมีเรื่องทุบแล้วดันร่วมอยู่ด้วยอย่างแน่นอน บวกกับวานนี้มีมือที่มองไม่เห็นเข้ามาช่วยกันเข็น กระแสเลยจุดติดไงล่ะคะ
*เม้าท์ถึงเรื่องกระแสทีไร “โมนิก้า” ขอหันมามองหุ้น AAV สักนิดหนึ่ง เหตุผลไม่มีอะไรมาก แค่ชอบดูตอนที่ไม้ใหญ่เคาะขึ้นมาทีไร หุ้นเด้งดึ๋งมาทุกที แต่พอถึงช่วงท้ายๆ ก็มีไม้ใหญ่โยนออกมาเหมือนกัน วานนี้ถึงเห็นหุ้นพุ่งขึ้นมาปิดที่ 5.65 บาท บวกไป 0.50 บาท หรือขึ้นไป 9.70% ด้วยมูลค่า 110 ล้านบาท เดี๊ยนเม้าท์ได้แค่ว่า นี่เป็นเกมของพวกนักสู้วัวกระทิง ใครไม่มีความไวพอที่จะออกของในระหว่างวัน อย่าเข้ามายุ่งดีกว่านะคะ
*ส่วนหุ้นที่พอมีทรวดทรงองค์เอวขึ้นมานิดหนึ่ง การทำราคาไม่โฉ่งฉ่างเหมือนก่อนหน้านี้ “โมนิก้า” คงต้องเหลือบดู SPALI แบบไม่ให้รู้เนื้อรู้ตัว มหกรรมไล่ราคาเริ่มก่อร่างให้เห็นร่ไร บวกกับคนร่วมอุดมการณ์เดียวกันยังไม่มีใครแตกแถว วานนี้ถึงเห็นหุ้นขึ้นมาปิดที่ 22.50 บาท บวกไป 1 บาท หรือขึ้นไป 4.65% ด้วยมูลค่าการซื้อขาย 192 ล้านบาท มีลุ้นฝ่าแนวต้าน 23 บาท และเผลอๆ อาจวิ่งเลยไปถึง 23.70 บาท หากยังไม่เบื่อกันเสียก่อนนะคะ
*เหมือนกับสถานการณ์ที่เกิดขึ้นกับ COM7 มีแรงซื้อไหลเข้ามาอย่างต่อเนื่อง จนหุ้นเคลื่อนตัวในรูปแบบ side way up รวมเป็นเวลา 5 วัน จากก่อนหน้านี้อยู่ที่ระดับ 17.90 บาท ล่าสุดหุ้นขึ้นมาปิดที่ 19.50 บาท บวกไป 0.50 บาท หรือขึ้นไป 2.60% ด้วยมูลค่าการซื้อขาย 476 ล้านบาท มันทำให้การขึ้นเที่ยวนี้มองเป้าแรกได้ที่ระดับ 20 บาท ซึ่งจะเป็นการขึ้นไปสร้างฐานใหม่นะจะบอกให้
*เม้าท์ถึงรูปแบบการเคลื่อนตัวที่หลากหลายขึ้นมาทั้งที “โมนิก้า” ขอเม้าท์ถึงหุ้น SPPT เพื่อให้เข้ากับสถานการณ์กับการเข้าทำเร็ว บวกกับแพทเทิร์นของหุ้นช่วงสัปดาห์ที่ผ่านมาเคาะกันระเบิดระเบ้อ จึงต้องลุ้นกันต่อไปว่า วันนี้จะเคาะกันแบบสุดซอยอีกหรือเปล่า? เพราะวานนี้มีรายการดันหุ้นขึ้นมาปิดที่ระดับ 4.68 บาท บวกไป 0.98 บาท หรือขึ้นไป 26.50% ด้วยมูลค่า 118 ล้านบาทน่ะซี
*ส่วนใครที่คิดว่าตัวเองแน่จริง เก๋าเกมสุดๆ แถมมีวรยุทธ์ชั้นเลิศ “โมนิก้า” ขอแนะนำให้หันมามอง CHAYO จู่ๆ มีแรงซื้อเข้ามาอย่างไม่คาดฝัน จนหุ้นพุ่งขึ้นมาปิดที่ 3.28 บาท บวกไป 0.26 บาท หรือขึ้นไป 8.60% ด้วยมูลค่า 207 ล้านบาท มันเป็นเกมที่ถูกปูด้วยเรื่องกำไรเด่น แต่ราคาหุ้นยังขยับขึ้นไปไม่ถึงไหน แถมเมื่อเหลือบดูค่า P/E ที่ระดับ 29 เท่า แมงลือเขาเม้าท์กันให้แซ่ดว่า ต่ำเกินไปสำหรับหุ้นในตลาด mai นะออเจ้า!..อิอิอิ
*ปิดท้ายกันด้วยหุ้นร้อนที่ลงไม่หยุดอย่างเช่น JMART กันสักหน่อย หลังหุ้นทรุดลงมาปิดที่ 11.60 บาท ลบไป 0.90 บาท หรือลงไป 7.20% ด้วยมูลค่าซื้อขาย 117 ล้านบาทอย่างง่ายดายแบบนี้ เดี๊ยนบอกได้ทันทีว่า ราคาหุ้นปรับตัวลงแรงเพราะขาดข่าวดี ถึงกระนั้น “โมนิก้า” ก็ยังแอบเห็นสัญญาณเทคนิคที่เหมือนจะดี๊ดี เรียกได้ว่าราคาหุ้นมีลุ้นเด้งกลับในช่วง 2-3 วันต่อจากนี้..ไม่เชื่อลองดูกันต่อไปเจ้าค่ะ